Príloha č. 1 k Zmluve o dielo

**Špecifikácia predmetu Zmluvy**

***Príloha č. B.1: Podrobná špecifikácia predmetu zákazky***

*Mesto Košice prevádzkuje Integrovaný informačný systém mesta Košice v rámci projektu Elektronizácia služieb mesta Košice, jeho hlavným cieľom je sprístupniť služby poskytované Magistrátom mesta Košice a úradmi mestských častí mesta Košice občanom a podnikateľom elektronicky.* *Modernizácia dizajnu elektronických služieb vyžaduje implementáciu dizajnových zmien na strane komponentov verejného portálu mesta Košice. Bude využitá knižnica ID-SK verzie 3.0. Modernizácia štruktúry elektronických formulárov prinesie zmenu v definičných údajoch elektronických formulárov (XSD schémy), čo bude vyžadovať registráciu nových verzií elektronických formulárov do centrálneho modulu ÚPVS – Modulu elektronických formulárov (MEF). Rovnako bude potrebné z dôvodu zmeny štruktúry elektronických formulárov vykonať zmeny pri procese spracovania tých došlých elektronických podaní, ktoré modernizované elektronické formuláre využijú. Tým, že každý elektronický formulár si vyžaduje špecifický prístup v rôznom rozsahu nastavenia, spracovania údajov a práce s ostatnými komponentami systému, bude potrebné pristupovať individuálne k riešeniu požiadaviek pri vytváraní elektronických formulárov. Mieru individualizácie presnejšie určuje projektový zámer. Bude zároveň dodržaný princíp maximálneho generického spravovania elektronických formulárov. V projektovom zámere sú určené minimálne rozsahy generických vlastností jednotlivých elektronických formulárov.*

*Mesto Košice prevádzkuje celkovo 131 elektronických služieb. Z toho je 88 transakčných elektronických služieb, teda obsahujúcich elektronický formulár. Na základe počtu prijatých podaní prostredníctvom portálu elektronických služieb mesto Košice rozhodlo o ďalšom využívaní týchto služieb. S ohľadom na hospodárnosť vynaložených finančných prostriedkov mesto Košice bude realizovať úpravu elektronických formulárov v zmysle tohto projektu pre 51 služieb. Inovácie elektronických formulárov budú realizované pre všetky služby, ktoré boli často alebo stredne využívané a pre služby, u ktorých plynie udržateľnosť v rámci projektu Malé zlepšenia eGov služieb mesta Košice. Všetky služby, ktoré boli využívané málo alebo vôbec, budú deaktivované a ich elektronické formuláre nebudú inovované.*

*Cieľom tohto projektu je technologické zdokonalenie a úpravy v nasledovných oblastiach:*

* *Centrálny integračný komponent systému ESKE.*
* *Verejné grafické rozhranie systému ESKE. Súčasťou grafického rozhrania je celá elektronická služba.*
* *Technické prostredie pre prevádzku elektronických formulárov náležiacich k elektronickej službe.*
* *Aktuálne platný jednotný dizajn elektronických služieb IDSK 3.*
* *Riadenie elektronickej služby z pohľadu zamestnanca mesta.*

***Verejný obstarávateľ požaduje dodanie predmetu zákazky v rozsahu definovanom v manažérskych produktoch vypracovaných v zmysle Vyhlášky 401/2023 Z. z., ktoré sú neoddeliteľnou súčasťou týchto súťažných podkladov a sú dostupné aj na nasledujúcom webovom odkaze v***[***META IS***](https://metais.slovensko.sk/ci/ISVS/b7361005-c5d2-473d-be80-fe41c5fc3)***– Projekt\_3049:***

[*https://metais.slovensko.sk/ci/Projekt/49d75643-168a-465f-aefc-b3663187f29f*](https://metais.slovensko.sk/ci/Projekt/49d75643-168a-465f-aefc-b3663187f29f)